7. ΝΟΜΟΣ υπ’ αριθ. 2757 της 19/26 Φεβρ. 1954 (ΦΕΚ Α΄ 32) Περί καθορισμού υποχρεωτικών ορίων ηλικίας εκμεταλλεύσεως Θεσσαλονίκης της Δημοσίας επιχειρήσεως Ηλεκτρισμού. Άρθρ.1.-Το Προσωπικόν της Ηλεκτρικής Εκμεταλλεύσεως Θεσσαλονίκης της Δ.Ε.Η. αποχωρεί υποχρεωτικώς της υπηρεσίας άμα τη συμπληρώσει των κάτωθι κατά βαθμούς ορίων ηλικίας: 1.Οι Προϊστάμενοι Υπηρεσιών, Τμηματάρχαι, Διπλ. Μηχανικοί Ανωτάτων Σχολών και Ιατροί, του 65ου έτους. 2.Άπαν το λοιπόν προσωπικόν του 60ου έτους. Άρθρ.2.-1.Η ηλικία καθορίζεται επί τη βάσει του επισήμου Μητρώου της ΚΕΤΗΘ ως ανεγράφετο εν αυτώ την 1ην Ιανουαρίου του 1940, απαραδέκτου ούσης πάσης μεταγενεστέρας καθ’ οιονδήποτε τρόπον διορθώσεως αυτής, πλην της δια προσαγωγής επισήμου αντιγράφου ληξιαρχικής πράξεως συνταχθείσης κατά την γέννησιν. 2.Ο Διευθυντής της Ηλεκτρικής Εκμεταλλεύσεως Θεσσαλονίκης της ΔΕΗ θα αποστέλλη εις το Ταμείον Συντάξεων και Προνοίας του Προσωπικού εις το τέλος εκάστου μηνός πίνακα των κατά τον μήνα τούτον συμπληρωσάντων τα κατά το άρθρ. 1 του παρόντος όρια ηλικίας. 3.Ημερομηνία συμπληρώσεως του ορίου ηλικίας ορίζεται η 31ην Δεκεμβρίου του έτους, καθ’ ο συμπληρούνται τα κατά το άρθρ. 1 του παρόντος οριζόμενα όρια ηλικίας. Άρθρ.3.-Πάσα διάταξις αντικειμένη εις τον παρόντα Νόμον καταργείται. 13.Δ.η.6-7 Δημόσια Επιχείρηση Ηλεκτρισμού 